Iohannis: „Țările din flancul estic NATO sunt în prima linie în fața posturii agresive a Rusiei”
Președintele României, Klaus Iohannis, a declarat miercuri, cu ocazia Zilei NATO și a 20 de ani de când România a aderat la Alianță, că „beneficiem astăzi de cele mai solide garanții de securitate din istoria României”. Șeful statului a adăugat că „menținem o prezență semnificativă în cadrul Misiunii NATO din Kosovo și avem o contribuție consistentă la întărirea posturii NATO de descurajare și apărare pe Flancul Estic”. De asemenea, a mai afirmat că țările din Flancul Estic al NATO sunt, în aceste vremuri, în prima linie aliată de descurajare și apărare pentru menținerea securității euroatlantice în fața posturii agresive a Rusiei.